ભગવાને સુંદરજીભાઇના માથા પર હાથ મૂકી ધીરજ આપતાં કહ્યું ! ‘‘સુંદરજીભાઇ ! જોખમ હોય ત્યારે એકલા કોઇ દિવસ જશો નહિ, પાછી રાત છે, ધંધા માટે જવું હોય તો, બે જણા થઇને જવું, સથવારો સાથે હોય તો હિંમત રહે કે હું એકલો નથી, હવે શાંતિથી ઘેર જાઓ, તમારાં માતા પિતા અને પુત્ર પરિવાર વાટ જુએ છે. આટલું બોલી પ્રભુ અદૃશ્ય થઇ ગયા. ભગવાન આવા ભક્તના બખતર બની જાય છે.’’ અનેક ભકતોનું રક્ષણ કરવા પ્રભુ દોડી આવે છે. અને વર્તમાન કાળમાં પણ રક્ષા કરે છે.